open-index/open-wikipedia-markdown huggingface dataset:
Don’t Go Yet

**«Don’t Go Yet»** (), ամերիկա-կուբացի երգչուհի Կամիլա Կաբելոյի երգը, որը թողարկվել է 2021 թվականի հուլիսի 23-ին Epic Records և Columbia լեյբլներում որպես նրա թողարկվելիք *[[Familia (ալբոմ, Կամիլա Կաբելո)|Familia]]* ստուդիական ալբոմի գլխավոր սինգլ։

## Պատմություն
Կաբելոն առաջին անգամ երգի թիզերը հրապարակել է հուլիսի 14-ին՝ օգտագործելով Instagram-ի իր էջը՝ խոշոր պլանով ցույց տալով իր դեմքը՝ «listos?» մակագրությամբ, ինչը իսպաներենից թարգմանվում է որպես «Պատրա՞ստ եք»։ 2021 թվականի հուլիսի 16-ին Կամիլան սոցիալական ցանցերում իր օգտահաշիվների միջոցով հայտարարել է, որ հուլիսի 23-ին կթողարկվի սինգլը «Don’t Go Yet» երգը։ Հայտարարության հետ մեկտեղ նա նաև ներկայացրել է սինգլի շապիկը։ Երգչուհին պատկերված է մեծ ականջօղով և սև կոստյումով, ինչպես նաև երկար սև ձեռնոցներով։ Հաջորդ շաբաթ Կաբելոն շարունակել է տարածել թիզերներ «Don’t Go Yet» երաժշտական տեսահոլովակից։

Երգը և երաժշտական տեսահոլովակը ոգեշնչվել են, ինչպես Կաբելոն բացատրել Է YouTube-ում, իր մանկության կուբա-մեքսիկական ընտանեկան երեկույթներից, որտեղ «բոլորը ընթրում են, իսկ հետո հյուրասենյակը հանկարծ վերածվում է պարահրապարակի»։

## Կոմպոզիցիա
«Don’t Go Yet» երգը գրել են Կամիլա Կաբելոն, է. Ֆրեդերիկը, Մայք Սաբատը և Սքոթ Հարիսը, իսկ պրոդյուսերները եղել են Սաբատը և Ռիկի Ռիդը։ Երգը նկարագրվել է որպես լատինո փոփ, փոփ և արևադարձային սիրային երգ՝ իսպանական տեքստերի խառնուրդով։

### Ամփոփիչ ցանկեր

## Երաժշտական տեսահոլովակ
«Don’t Go Yet» պաշտոնական երաժշտական տեսահոլովակը տեղադրվել է YouTube ալիքում 2021 թվականի հուլիսի 23-ին։ Ռեժիսորներն են Ֆիլիպա Փրայսը և Պիլար Զետան։ Տեսահոլովակի պրեմիերայից առաջ երգչուհին տարածել է դրա կադրերը սոցիալական ցանցերում։ Երգի թողարկումից երկու օր առաջ երաժշտական տեսահոլովակի ներածությունը հրապարակվել է Կաբելյոյի սոցիալական ցանցերի էջերում, որտեղ, ըստ նրա, թաքնված «Զատկի ձվեր» են եղել։

## Երգացանկ
**[[Թվային ներբեռնում]] / [[հոսքային մուլտիմեդիա|սթրիմինգ]]**
# "Don't Go Yet" 2:45

**Digital download / streaming – [[Major Lazer]] remix**
# "Don't Go Yet" (Major Lazer Remix) 2:51

**Digital download / streaming – Major Lazer Dub version**
# "Don't Go Yet" (Major Lazer Dub) 6:04

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Կամիլա Կաբելոյի երգեր
Պոլա-Մեյ Ուիքս

**Պոլա-Մեյ Ուիքս** (, ), տրինիդադցի իրավաբան, Թերքս և Քայքոս կղզիների վերաքննիչ դատարանի դատավոր։ Տրինիդադի և Տոբագոյի ընտրված նախագահ, պաշտոնը ստանձնել է 2018 թվականի մարտի 19-ին։ Դարձել է Տրինիդադի և Տոբագոյի պատմության մեջ առաջին կինը, որը դարձել է նախագահ, ինչպես նաև Եղիսաբեթ II թագուհուց հետո պետության երկրորդ կին ղեկավարը։

## Կենսագրություն
Պոլա-Մեյ Ուիքսը կրթություն է ստացել Բարբադոսի Քեյվ Հիլ համալսարանում, որտեղ նա ստացել է բակալավրի աստիճան «իրավունքի» ուղղությամբ։ Համալսարանն ավարտելուց հետո Փոլ Մեյը 11 տարի աշխատել է դատախազության ղեկավարի պաշտոնում, որից հետո զբաղվել է մասնավոր պրակտիկայով։ 1996 թվականին սկսել է աշխատել դատական համակարգում և 2005 թվականին աշխատանքի է անցել Վերաքննիչ դատարանում, որտեղ աշխատել է մինչև թոշակի անցնելը։ 2012 թվականին ժամանակավորապես զբաղեցրել է Վերաքննիչ դատարանի նախագահի պաշտոնը։ 2016 թվականի սեպտեմբերին Ուիքսն աշխատանքի է անցել Թերքս և Քայքոս կղզիների Վերաքննիչ դատարանում։

2018 թվականի հունվարի 5-ին Ուիքսը առաջադրվել է որպես երկրի նախագահի թեկնածու՝ վարչապետ Քիթ Ռոուլիի առաջարկով՝ խորհրդարանական ընդդիմության ղեկավար Կամլա Պերսադ-Բիսեսարայի հետ կոնսենսուսի հասնելու հույսով, որը հետագայում իսկապես աջակցել է նրա թեկնածությանը։ Վիքսի առաջադրումը նախագահի պաշտոնում նշել են նաև քաղաքագետները։ Քանի որ ընտրությունների օրը միակ առաջադրված թեկնածուն էր, ընտրվել էր առանց քվեարկության։

## Ծանոթագրություններ

Կատեգորիա:Կին նախագահներ
Կատեգորիա:Տրինիդադ և Տոբագոյի նախագահներ
Կատեգորիա:Տրինիդադ և Տոբագոյի քաղաքական գործիչներ
Կատեգորիա:Պետության կին ղեկավարներ
Կատեգորիա:Կին դատավորներ
Սառա Պարեցկի

**Սառա Պարեցկի** (, ), դետեկտիվ ժանրի ամերիկացի գրող։

## Կենսագրություն
Սառա Պարեցկին ծնվել է 1947 թվականի հունիսի 8-ին, Այովա նահանգի Էյմս քաղաքում։ Նա մեծացել է Կանզասում, սովորել է տեղի համալսարանում, ստացել  քաղաքական գիտությունների դոկտորի աստիճան։ Նրա հարաբերությունները ծնողների հետ եղել են լարված, մայրը եղել է հարբեցող։ Սառա Պարեցկին նաև սովորել է Չիկագոյի համալսարանում և ստացել պատմության դոկտորի կոչում, իսկ ավելի ուշ՝ ֆինանսների մագիստրոսի կոչում։ Համալսարանից հետո նա աշխատել է որպես մենեջեր ապահովագրական ընկերությունում։ Նրա ամուսինը եղել է Չիկագոյի համալսարանի ֆիզիկայի պրոֆեսոր։

Սառա Պարեցկին գրական գործունեության սկիզբը հաջող չի եղել․ 1982 թվականին թողարկված նրա առաջին վեպը՝ «Միայն փոխհատուցում», վաճառվել է մի քանի հազար օրինակով, հիմնականում գրադարաններում։ Նրա հաջողության պատճառ է դարձել գրողի դետեկտիվ հերոսուհին՝ Իտալիայից ներգաղթյալի դուստրը և Լեհաստանից ներգաղթյալների ժառանգ Վ. Ի. Վարշավսկին.։

Սառա Պարեցկին եղել «Sisters in Crime» կազմակերպության համահիմնադիրներից, 1986 թվականին ընտրվել է կազմակերպության առաջին նախագահ։ 2015 թվականին Պարեցկին նախագահել է ԱՄՆ դետեկտիվ գրողների ասոցիացիան։

1991 թվականին Սառա Պարեցկիի «Վ. Ի. Վարշավսկի» գրքի հիման վրա նկարահանվել է համանուն ֆիլմը։

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի վիպասաններ
Կատեգորիա:Ամերիկացի ֆեմինիստ գրողներ
Կատեգորիա:Բնօրինակում անաղբյուր հոդվածներ
Կատեգորիա:Պատմական գիտությունների դոկտորներ
Կատեգորիա:Քաղաքական գիտությունների դոկտորներ
Կատեգորիա:21-րդ դարի ամերիկացի կին գրողներ
Չժու Ցզիցուն

**Չժու Ցզիցուն** (, ), չինա-հոնկոնգյան ռադիոհաղորդավար և հնչյունավորող դերասան։

## Կենսագրություն
Չժու Ցզիցունը նախապես եղել է Հոնկոնգի կոմերցիոն ռադիոյի հաղորդավար։ 1974 թվականին TVB շրջանային կրկնօրինակման խմբին միանալուց հետո նա մարզվել է Լու Սուջուանի և այլ կրկնօրինակող դերասանների հետ։ Նա եղել է հնչյունավորման ավագ դերասան Դին Յուի երրորդ աշակերտը, այդպիսի աշակերտներից էր նաև Լին Բաոկյուանը, երկրորդ աշակերտն էր Դեն Ժունցին, չորրորդը՝ Պան Մանչժուն և հինգերորդը՝ Լուն Բաոտյանը։ 1981 թվականին աշխատել է արտահաստիքային հնչյունավորող դերասան, և կատարել կինոնկարների լրիվ դրույքով կրկնօրինակում։ Այդ ժամանակներում նա եղել է կինոաստղեր Դենի Լիի, Ջեթ Լիի, Յուեն Բյաոյի, Ալան Տամի, Ալեքս Մանի, Ռեյ Լուիի և այլոց կրկնօրինակման դերակատարը։ Նա նաև կրկնօրինակման մշտական դերասան էր հոնկոնգցի դերասան Ռեն Դահուայի համար։

## Ծանոթագրություններ

Կատեգորիա:Թոքի քաղցկեղից մահացածներ
Կատեգորիա:Հնչյունավորողներ
Sega Saturn Magazine

**Sega Saturn Magazine**, բրիտանական ամսագիր, նվիրված Sega խաղային համակարգի համար նախատեսված խաղերին, որը լույս է տեսել Մեծ Բրիտանիայում 1994 թվականից մինչև 1998 թվականը։

Պարբերականը սկսել է իր գործունեությունը 1994 թվականին Official Sega Magazine անունով և պաշտոնապես լիցեզավորված է եղել Sega ընկերության կողմից։ Սկզբնական շրջանում ամսագրում հայտնվում էին նյութեր տարբեր խաղային համակարգերի համար, սակայն արդեն 1995 թվականից ամսագրում հայտնվեցին նյութեր միայն Sega Saturn-ի մասին, և անվանափոխվեց դառնալով Sega Saturn Magazine։ Ամսագրի գլխավոր խմբագիրը դարձավ Ռիչարդ Լիդբեթթեր, ով Mean Machines-ի հիմնադիրն էր։

1997 թվականին Mean Machines Sega ամսագիրը դադարեցրեց իր գործունեությունը, իսկ աշխատակիցները տեղափոխվեցին Sega Saturn Magazine։ Իր հերթին Sega Saturn Magazine-ը դադարեցրեց իր գործունեությունը 1998 թվականին։ Ամսագրի վերջին համարը դարձավ նոյեմբերին թողարկված տարբերակը։

Sega Saturn-ում տեղադրված ակնարկները հիմնականում վերաբերվում էին Ճապոնիայի շուկայի համար նախատեսված խաղերին, ինչն էլ դարձավ Մեծ Բրիտանիայում փոքր պահանջարկի պատճառ։ Խաղացողները պետք է կարգավորեյին իրենց խաղային համակարգերը, այդ խաղերը խաղալու համար։

## Ծանոթագրություններ

Կատեգորիա:Համակարգչային խաղեր
Կատեգորիա:Համակարգչային տեխնոլոգիաներ
Կատեգորիա:Պարբերականներ ըստ տեսակի
Գայանե Հարությունյան

**Գայանե Ժորայի Հարությունյան** (), հայ գրող, թարգմանչուհի, բանաստեղծուհի։ Հայաստանի գրողների միության անդամ է 2012 թվականից։

## Կենսագրություն
Գայանե Հարությունյանը ծնվել է 1950 թվականի հունվարի 3-ին, Երևանում։ Ավարտել է Երևանի պետական համալսարանի բանասիրական ֆակուլտետի ռուսական բաժինը։ 1973-1979 թվականներին աշխատել է ՀՀ Գիտությունների ազգային ակադեմիայի արվեստի ինստիտուտի կիրառական արվեստի բաժնում` որպես կրտսեր գիտաշխատող, իսկ 1979 թվականից մինչ օրս ՀՀ ԳԱԱ «Լրաբեր հասարակական գիտությունների» հանդեսի պատասխանատու քարտուղարն է և ռուսերեն բաժնի խմբագիրը։

Գեղարվեստական և գիտական բազմաթիվ գրքերի խմբագիր է եղել։ Գրել է բանաստեղծություններ, կատարել է թարգմանություններ։

ՀՀ ժուռնալիստների միության անդամ է։ 2012 թվականից անդամակցել է ՀՀ Գրողների միությանը։

## Աշխատանքներ
### Որպես կազմող կամ հեղինակ
* Պատուհան դեպի հավերժություն, կազմող, Երևան, 2013։
* Чудо-книжка (մանկական բանաստեղծություններ), Երևան, 2012։
* Грани (Եզրեր, բանաստեղծություններ), Երևան, 2009։
* Եկար, զարմացրիր, գնացիր, կազմող, Երևան, 2005։
* Порог (բանաստեղծություններ), Երևան, 2005։

### Թարգմանություններ (հայերենից ռուսերեն)

* Արթուր Հարությունյան, Երևանը և շրջակայքը, Երևան, 2012։
* Մարիամ Մանուկյան, Էլիզ Մանուկյան, Արարատի մյուս կողմը, Երևան, 2010։
* Մելանյա Միքայելյան, Հեքիաթների զամբյուղը (մանկական բանաստեղծություններ), Երևան, 2008։
* Ռուբեն Մարուխյան, Չիկարելիի նոր արկածները, Երևան, 2008։
* Վերժինե Սվազլյան, Հայոց ցեղասպանությունը և ժողովրդի պատմական հիշողությունը, Երևան, 2005։

## Ծանոթագրություններ

Կատեգորիա:Հայ բանաստեղծուհիներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Վեներան համոզում է Հեղինեին սիրել Պարիսին

**«Վեներան համոզում է Հեղինեին սիրել Պարիսին»**, ավստրիացի նկարչուհի Անգելիկա Քաուֆմանի նկարը, որը գտնվում է Պետական Էրմիտաժի հավաքածուում։

## Նկարագրություն
Նկարը պատկերում է դրվագ Հոմերոսի «Իլիականից» (III. 380—418), որը պատահում է Պարիսի դատից անմիջապես հետո։ Աֆրոդիտեն (հռոմեական դիցաբանության մեջ՝ Վեներա), Պարիսից ստանալով խնձորը որպես ամենագեղեցիկ աստվածուհի, կատարում է իր խոստումը, այն է թե՝ այն կնոջ սերը, ում նա կընտրեր։ Պարիսն ընտրում է Չքնաղ Հեղինեին։ 

Հետագա իրադարձությունները (Հեղինեի առևանգումը) առիթ են հանդիսանում Տրոյական պատերազմն սկսելու համար։

Նկարի ձախ մասում պատկերված են զրուցող Վեներան և Հեղինեն, իսկ աջ մասում Կուպիդոնը նրանց մոտ է ուղեկցում Պարիսին։ Կենտրոնում սյան հիմքին կա դժվարընթեռնելի գրություն և ամսաթիվ՝ *Angelica Kauffmann pinx. 1790։*

## Պատմություն
[thumb|left|[Անգելիկա Քաուֆմանի նկարը Ձմեռային պալատի 348-րդ սրահում]]
Նկարն ստեղծվել է 1790 թվականին իշխան Նիկոլայ Յուսուպովի պատվերով։ Դրա հետ գոյություն է ունեցել նաև զույգ նկար՝ «Օվիդիուսը աքսորի մեջ գրում է «Կերպարանափոխությունները» (գտնվելու վայրն այժմ անհյատ է)։ Պատվերը կատարվելուց հետո այն ուղարկվել է Ռուսաստան, գտնվել է Յուսուպովների տարբեր պալատներում և կալվածքներում, մինչև որ հայտնվել է Սանկտ Պետերբուրգում Յուսուպովների պալատում։ Հոկտեմբերյան հեղափոխությունից հետո այս նկարը իշխան Յուսուպովի հավաքածուի այլ ստեղծագործությունների հետ պետականացվել է և 1925 թվականին ընդգրկվել Պետական Էրմիտաժում։ 2021 թվականի ամառվանից այն ցուցադրվում է Ձմեռային պալատի Պահուստային պատկերասրահում, 348-րդ սրահ։

## Վերլուծություն
Բրիտանացի արվեստաբան Լինդա Ռ. Էդդին իրականացրել է նկարի պատկերագրական վերլուծություն։ Նրա կարծիքով՝ կերպարների մարմինների պատկերումը հունական «Ափրոդիտեն տրամադրում է Հեղինեին սիրել Պարիսին» բարձրաքանդակի (Ք.ա. 1-ին դար - Ք.հ. 1-ին դար) ազատ վերարտադրությունն է, որը պահվում է Նեապոլի Կապոդիմոնտե թանգարանում։ Հնարավոր է, որ Քաուֆմանը ծանոթ է եղել Վատիկանի Պիո-Կլեմենտինո թանգարանում գտնվող նմանատիպ հարթաքանդակին, որը համարվում է առաջինի կրկնօրինակումը։ Էդդին նաև կարծում է, որ Կուպիդոնի կերպարն ունեցել է իր նախատիպ Կուպիդոնը՝ պատկերված Պոմպեյի «Քնած Արիադնեին հայտնաբերող Բաքոսը» որմնանկարում։ Այս որմնանկարն արդեն պեղվել և հանրությանն էր ներկայացվել 1770 թվականին, և Քաուֆմանը կարող էր ծանոթ լինել դրա հետ։

## Ծանոթագրություններ

Կատեգորիա:1790 նկարներ
Կատեգորիա:Անգելիկա Քաուֆմանի նկարներ
Կատեգորիա:Աֆրոդիտեն կամ Վեներան գեղանկարչության մեջ
Կատեգորիա:Էրմիտաժի նկարներ
HOMO SAPIENS

**Homo Sapiens**, Եղիշե Չարենցի պոեմներից, գրված 1928 -1929 թվականներին Պշիբիշևսկու համանուն գործի ազդեցությամբ։

## Ժանրային նկարագիր
Բազմաթիվ գրականագետներ իրենց ուշադրությունն են սևեռել ոչ միայն Չարենցի պոեմների թեմատիկ հարստությանը, այլև ներժանրային բազմազանությանը։ Էդվարդ Ջրբաշյանը, անդրադարձ կատարելով Եղ․Չարենցի բազմաթիվ պոեմների, ինչպիսիք են՝  «Homo Sapiens»-ը, «Մեծ առօրյան», «Խմբապետ Շավարշը», «Դեպի լյառն Մասիս»-ը, «Զրահապատ «Վարդան զորավար»»-ը, գրում է հետևյալը․

Հայ գրականության մեջ Եղիշե Չարենցը բերում է «չափածո նովելի» տեսակը։ Եթե չլիներ այս տարբերակումը, ապա «Մեծ առօրյան» և «Homo sapiens»-ը, ինչպես նաև «Անակնկալ հանդիպում Պետրոպավլովյան ամրոցում» և «Գանգրահետ տղան» երկերը կարելի էր դասել պոեմների շարքին։ Սակայն Չարենցը ընթերցողին հուշում է հատուկ ուշադրություն դարձնել նշված գործերում գործողությունների զարգացման ընթացքի փոփոխականության ոչ միագիծ լինելու վրա, որոնք ինչ-որ չափով հիշեցնում են նովելի հատկանիշներ։

## Գաղափարական բովանդակություն
«Homo Sapiens»-ը լատիներեն բառ է, որը նշանակում է մտածող, բանական մարդ։ Պոեմում Չարենցի պատանեկան տարիների կյանքի պատմությունն է։ Չարենցը, լինելով անհատական կենսագրության գրող, անհատականի մեջ միշտ էլ ընդհանրացնում է ժամանակի իրական պատկերը։ Նովելում նա մտաբերում է իր պատանեկության տարիները, հոգու աչքերով տեսնում իրեն՝ սև շապիկ հագին, գրքերը թևի տակ, հորը, հայրենի Կարս քաղաքը, Կարսի այգին, վերապրում իր բանաստեղծական երազանքներն ու մարդկային ձգտումները։ Չարենցն ստեղծում է իր պատանեկան շատ տպավորիչ ու վիպական կերպարը։ Հուշի անդրադարձով վերակենդանանում են անցյալի դիմագծերը.

Այնուհետև նկարագրում է բախումը շրջապատի հետ, գավառական քաղաքի մեռյալ անդորրը, պատանի բանաստեղծի հոգեկան պոռթկումն ու ընդվզումը, հոգեկան ու մտավոր հասունացման ընթացքր։ Այս նույն շրջապատն ու մարդկանց մասին Չարենց դարձած այդ պատանին երեք տարի անց պիտի գրեր. 

Այդպես էր, որովհետև այդ միջավայրում նրան ոչ ոք չէր հասկանում։ Անգամ երազած աղջիկը՝ իր դիցուհին, չի վերցնում նրա տված վարդը, չի զրուցում նրա հետ, և նա շրջապատի համար դառնում է օտար։ Անշտապ շարադրանքով նա պատմում է այն մասին, թե հոգու ի՛նչ երազներ ու թռիչքներ ուներ ինքը, և թե ինչքա՛ն մռայլ ու կործանարար էր շրջապատը։ Պատանի հերոսը իր քաղաքի բարքերի ու շրջապատի մարդկանց համեմատ այլախոհ էր, որովհետև երազի ճամփորդ էր, խառնվածքով՝ բանաստեղծ։ Կարդալով լեհ գրող Ստանիսլավ Պշիբիշևսկու «Homo Sapiens» վեպը՝ հեղինակը բաց է անում իր ներաշխարհը։ Այսպես գավառական քաղաքում գրքերի հոգեկան սնունդով հասունանում է հանճարը։ Պատանի հերոսը իր մեջ սնուցում է բանաստեղծ լինելու երազանքը, որպեսզի դառնա բանական մարդ, դառնա գերմարդ, այդպես բարձրանա իր գորշ շրջապատից ու մոռանա նրանց, ովքեր համառորեն ջանում էին կոտրել իր բանաստեղծական երևակայության թևերը։

## Ծանոթագրություններ

Կատեգորիա:Եղիշե Չարենցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Նավզիկե

**Նավզիկե**, հայ գրող Եղիշե Չարենցի պոեմներից, գրված 1936 թվականին։

## Բնութագիր
«Նավզիկե» պոեմը Եղիշե Չարենցը գրում է իր կյանքի դժվարին ժամանակներում և կոչել է իր «ամենաչքնաղ երկը»։ Պոեմը բնույթով քնարական է։ Հեղինակը պոեմը նվիրել է իր երկու կանանց՝ Արփենիկին և Իզաբելային։ Պոեմում ներկայացված է գունավոր, անհասանելի, առեղծվածային, մերթ աղջկա նման, մերթ եգիպտուհու, մերթ կնոջ և մերթ արվեստի գլուխգործոց կանանց նկարագիրը։ «Նավզիկե»-ում Չարենցը իր երազանքները նկարագրող բոլոր կանանց կերպարները ամբողջացրել է մի կնոջ մեջ։
Պոեմում ներկայացվում է բեկբեկվող սիրո և մարդկայնության աննինջ կարոտների խորությունը։

## Սիրո իդեալի փնտրտուք

Սա մի խոստովանություն է, որը ամենաբնութագրական գծերով նկարագրում է կնոջ ու սիրո իդեալի որոնման պատմությունը։ Այս որոնումների ճանապարհը Չարենցի մոտ ընթացել է բարդ ու հակասական, սխալներով, գտնումներով և կորուստներով։ Այս ամենին զուգահեռ նրա սիրո երգը մե՛կ բեկբեկուն թրթռացել է, մե՛կ զրնգացել հստակ, մեկ էլ տխուր ղողանջել։ Հեղինակի մոտ առաջացած բազմաթիվ ապրումներ՝ կարոտ, հիասթափություն ու վայելքի տարբեր ելևէջներ, պայմանավորված են եղել նրա խառնվածքով, ապրած կյանքով, ընթերցած գրքերով և այդ գրքրերից ստացած ազդեցություններով։ Չարենցը բռնում է անվերջ որոնումների ուղին։ Այդ որոնումները նրա մոտ սկսվում են անորոշ, թախծոտ ու տարտամ երազանքից։ Իր սիրո իդեալի փնտրտուքի ճանապարհը ձգվում է «Երեք երգ տխրադալուկ աղջկան»-ից մինչև «Նավզիկե»։ Չարենցի, ինչպես նաև յուրաքանչյուր տղամարդու երազանքն է իր Նավզիկեն, ում կարոտում է ու չի հասնում երբեք։ Չարենցը ներկայացնում էր ամբողջ կյանքում իր որոնած և այդպես էլ չգտած Նավզիկեի մասին․ 

## Անվան մեկնաբանություն
Նավզիկեն փեակների արքա Ալքինոոսի դուստրն էր։ Իթակե նավարկելու ժամանակ նավաբեկության պատճառով ալիքները Ոդիսևսին նետում են փեակների կղզի։ Նավզիկեն գտնում է կիսամեռ Ոդիսևսին, այնուհետև նրան ներկայացնում հորը։ Երբ պարզվում է Ոդիսևսի ով լինելը, արքան օգնություն է տալիս Ոդիսևսին և նա շարունակում է նավարկել դեպի հայրենիք։
Ահա 1930-ական թվկաններին մղձավանջի մեջ գտնվող Չարենցն իր Նավզիկեին էր որոնում։ Ժամանակի քաղաքական փոթորիկները խորտակել էին Չարենցի նավը։ Նա ևս մահվան օրհասական տագնապների մեջ էր, բայց նրա Նավզիկեն այդպես էլ չհայտնվեց՝ ի տարբերություն Ոդիսևսի։ Նա մահացավ բանտում՝ իր երազանքների հանգրվանին չհասած։

## Ծանոթագրություններ

Կատեգորիա:Եղիշե Չարենցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Օսկար (կինոմրցանակ, 2023)

**2023 թվականի մարտի 12-ին տեղի է ունեցել «Օսկար» 95-րդ մրցանակաբաշխությունը**։ Այն անցկացվել է Լոս Անջելեսի Dolby կինոթատրոնում առցանց ռեժիմում։ Ամերիկացի կատակերգու և հեռուստահաղորդավար Ջիմի Քիմելը բախտ ունեցավ երրորդ անգամ լինել հաղորդավար։ ԱՄՆ-ում արարողությունը ցուցադրել է ABC հեռուստաընկերությունը։ Ընդհանուր առմամբ, մրցանակաբաշխությունը դիտվել է աշխարհի ավելի քան 200 երկրներում։ 2022 թվականի դեկտեմբերի 21-ին կազմակերպիչները հրապարակեցին կարճ ցուցակները, իսկ 2023 թվականի հունվարի 24-ին հայտնի դարձան թեկնածուները։ 2023 թվականի մարտի 2-ից մարտի 7-ը տեղի ունեցավ հիմնական քվեարկությունը, որի արդյունքում ընտրվեցին հաղթողները։

## Իրադարձությունների ցանկ

## Դափնեկիրների և անվանակարգերի ցուցակ

## Պատկերասրահ

File:Swiss Army Man Interview with Daniel Scheinert and Daniel Kwan (cropped).jpg
File:Brendan Fraser October 2022.jpg
File:Michelle Yeoh Cannes 2017.jpg
File:Ke Huy Quan (43865682592).jpg
File:Jamie Lee Curtis (41851191720) (cropped).jpg
File:Sarah Polley - 66th Venice International Film Festival, 2009 (2).jpg
File:Guillermo del Toro in 2017.jpg
File:Grimmepreis 2016 011.jpg
File:Daniel Roher (cropped).jpg
File:Kartiki Gonsalves Portrait.jpg
File:Volker Bertelmann Hauschka TheSugarClub Dublin 2009 3.jpg
File:M. M. Keeravani at Inji Iduppazhagi Audio Launch.jpg
File:Ruth E. Carter by Gage Skidmore.jpg


## Ծանոթագրություններ

Կատեգորիա:Կինոմրցանակներ
Կատեգորիա:Կինոփառատոներ
Կատեգորիա:Միջազգային կինոփառատոներ
G-Mode

**G-Mode Corporation**, ճապոնական ընկերություն, որը զբաղվում է համակարգչային խաղերի մշակմամբ։ Հիմնականում զբաղվում է բջջային խաղերի և դյուրակիր սարքերի համար նախատեսված խաղերի, ինչպես նաև առցանց խաղերի մշակմամբ։ Համարվում է Marvelous Inc ընկերության ենթակառուցվածքը։

## Պատմություն
G-Mode ընկերությունը հիմնադրվել է 2000 թվականի հուլիսին, և նպատակ էր հետապնդում զբաղվել բջջային սարքերի համար նախատեսված խաղերի մշակմամբ։ 2001 թվականին ընկերությունը ձեռք բերեց իրավունք, Տետրիս խաղի բջջային տարբերակի տարածման համար։ Երկար տարիներ G-Mode-ի կողմից թողարկված տարբերակը մեծ հաջողությունների էր գրանցում։ 2004 թվականին «Mobile Advertising Awards» երրորդ մրցանակաբաշխության շրջանակներում ընկերությունը ստացավ մրցանակ՝ «գրաֆիկական գովազդ»։ Նույն տարում ընկերությունը ձեռք բերեց մի շարք մտավոր սեփականության իրավունքներ Data East սնանկացած ընկերությունից։

2005 թվականին ընկերությունը նորից ստացավ մրցանակ  «Mobile Advertising Awards»-ի շրջանակներում, իսկ Topolon խաղը GameSpot կայքի կողմից արժանացավ «Wireless Gaming Awards» մրցանակին։

2010 թվականի հունվարին ընկերությունը գնվեց  Aplix Holdings-ի կողմից։ 2014 թվականին Aplix-ն իր հերթին վաճառեք G-Mode ակցիաները ճապոնական ONE-UP ընկերությանը։ Վաճառքից հետո, G-Mode փոխեց իր անվանումը դառնալով G-Mode Co., Ltd։ Դրանից մի տարի հետո ընկերությունը գնվեց Marvelous Inc-ի կողմից և դարձավ այս ընկերության ենթակառուցվածքը։

2020 թվականին G-Mode-ը մեկնարկեց G-Mode Archives նախագիծը, որի արդյունքում սկսեց վերաթողարկել իր բջջային խաղերի մի մասը Nintendo Switch-ի համար։ 2021 թվականին  G-Mode Archives-ի խաղերը շնորհիվ Steam պլատֆորմի հասանելի դարձան նաև անհատական համակարգիչների համար։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Պարսամ Ասորի

**Պարսամ վարդապետ**  (),  գիտնական, ուղղափառ եկեղեցու հոգևորական, ազգությամբ ասորի, հեղինակել է բազմաթիվ գրքեր, մեծ հետք է թողել ուշ միջնադարյան ուղղափառ եկեղեցու պատմության մեջ։ Նրա մասին տեղեկություններ կան ձեռագիր մատյաններում։  
 
Հայտնի է, որ 1443 թվականին սեպտեմբերին, Վարագա սուրբ Խաչի տոնին նվիրված Ս. Էջմիածնում պատարագը մատուցելու պատիվը տրված էր Պարսամ վարդապետին Մահացել է Վաղարշապատում։ Հայոց Ստեփաննոս Ե Սալմաստեցի կաթողիկոսի (1545-1567) Բարսեղ Գ աթոռակալի կարգադրությամբ  Պարսամ վարդապետին ամփոփել են Վաղարշապատ քաղաքի Ս. Գայանեի վանքին կից գերեզմանատանը։ Նրա գերեզմանի վրա եղել է տապանաքար՝ չափածո արձանագրությամբ, որն անհետացել է թուրք-պարսկական պատերազմների ընթացքում (17-18-րդ դդ.): Պարզվում է, որ այս տապանագիրը Սուրբ Գայանեի տարածքում պահպանված վաղագույնն է, քանի որ վիմական հիշատակագրություններն այստեղ սկսվում են միայն 18-րդ դարից։
 
Պարսամ կրոնավորին նվիրված սրբավայրեր կան Փոքր Հայքում, Մալաթիայում, Ելիզավետպոլի գավառում։  Խարբերդի տարածքում գտնվող ուղղափառ ասորիների Ս. Պասամէի վանքի հողն էլ օգտագործել են ամեն տեսակ ցավից ազատվելու համար։

## Ծանոթագրություններ

Կատեգորիա:Ասորի աստվածաբաններ
Կատեգորիա:Հայ Առաքելական եկեղեցու աստվածաբաններ
Մարիա Օկի Դյուինգ

**Մարիա Օկի Դյուինգ** (, ի ծնե՝ **Մարիա Ռիչարդս Օկի**, , ), ամերիկացի նկարչուհի, Նյու Յորքի ուսանող նկարիչների լիգա գեղարվեստի դպրոցի հիմնադիրներից մեկը։ Եղել է նկարիչ Թոմաս Դյուինգի կինը։

## Կենսագրություն
Ծնվել է 1845 թվականի հոկտեմբերի 27-ին Նյու Յորքում, եղել է Ուիլյամ Ֆրենսիս Օկիի և Սալլի Սալիվան Օկիի ընտանիքի հինգերորդ երեխան (ընտանիիքում կար տասը երեխա)։

Սկսել է սովորել 1866 թվականից Նյու Յորքի *Cooper Union School of Design* դպրոցում, որտեղ ամերիկացի բազմաթիվ նկարիչների մոտ ուսանել է մինչև 1870 թվականը։ Այստեղ սովորել է նաև նրա ընկերուհի և ապագա նկարչուհի Հելենա դե Քեյ Գիլդերը։ 1871-1875 թվականներին Մարիան սովորել է *Antique School of National Academy of Fine Arts* դպրոցում՝ այդ ժամանակ դե Քեյի հետ տուն վարձելով։ Գեղանկարչության դասեր է ստացել նկարիչ Ջոն Լա Ֆարժից։ Նրա առաջին աշխատանքները ցուցադրվել են Դիզայնի ազգային ակադեմիայում։ 1875 թվականին Օկին և այլ ուսանողներ հիմնել են Նյու Յորքի ուսանող նկարիչների լիգան ()։ Այդ նույն թվականին նրա աշխատանքները ներկայացվել են ցուցահանդեսի ժամանակ, որը Նյու Յորքում կազմակերպել էր Լա Ֆարժը։ 1875 թվականին որոշ ժամանակ սովորել է Ուիլյամ Հանթի մոտ (), իսկ 1876 թվականին՝ Տոմա Կուտուրի։

Մարիա Դյուինգը եղել է 1877 թվականին ձևավորված Ամերիկացի նկարիչների միության առաջին անդամներից մեկը։ 1881 թվականին նա ամուսնացել է նկարիչ Թոմաս Դյուինգի հետ։ 1885-1905 թվականների ամառները նրանք միասին անցկացրել են Նյու Հեմփշիր նահանգի Քորնիշ քաղաքի գեղարվեստական ճամբարում։ Երկուսն էլ մոլի այգեգործներ էին։ Իրենց աճեցրած ծաղիկները Մարիային ոգեշնչել են՝ ստեղծելու բնության թեմայով աշխատանքներ։ Մարիա Դյուինգի ստեղծագործությունները ցոցադրվել են 1893 թվականին Չիկագոյում Համաշխարհային ցուցահանդեսի ժամանակ և 1901 թվականին Նյու Յորքի Բուֆֆալոյում պանամերիկյան ցուցահանդեսում, որոնցում նա արժանացել է բրոնզե մեդալների։ 1907 թվականին կայացել է նրա անհատական ցուցահանդեսը Փենսիլվանիայի կերպարվեստի ակադեմիայում։

Մահացել է 1927 թվականի դեկտեմբերի 13-ին Նյու Յորքում, Վաշինգտոն Սքվեր պուրակից ոչ հեռոը գտնվող *West 8th* փողոցի իր սեփական № 12 տանը։ Թոմաս Դյուինգի հետ ունեցել են մեկ որդի, որը մահացել է մանուկ հասակում, և դուստր՝ Էլիզաբեթը՝ ծնված 1885 թվականին։

## Աշխատանքներ
Նկարչուհու աշխատանքները տեղ են գտել Սմիթսոնյան ամերիկյան արվեստի թանգարանի, Արվեստի ազգային պատկերասրահի, Դետրոյթի արվեստի ինստիտուտի, *Hood Museum of Art*-ի (Հանովեր, Նյու Հեմփշիր), *Addison Gallery of American Art*-ի (Անդովեր, Մասաչուսեթս) հավաքածուներում։


File:A Bed of Poppies-Maria Oakey Dewing.jpg|Կակաչների անկողին, 1909, Addison Gallery of American Art, Անդովեր, Մասաչուսեթս
File:Maria Oakey Dewing - Garden in May (1895).jpg|Այգին մայիսին, 1895
File:Iris at Dawn-Maria Oakey Dewing.jpg|Հիրիկներ
File:Maria Oakey Dewing - Portrait of Dr. Charles Carroll Lee - 1914.jpg|Դոկտոր Չառլզ Քերոլ Լիի դիմանկարը, 1914


## Ծանոթագրություններ

## Արտաքին հղումներ
* Մարիա Օկի Դյուինգ
* Մարիա Օկի Դյուինգ
* Մարիա Օկի Դյուինգ (1845—1927)

Կատեգորիա:Ամերիկացի նկարչուհիներ
Կատեգորիա:Կին արվեստագետներ
Կատեգորիա:Ամերիկացի արվեստագետներ
Կատեգորիա:20-րդ դարի ամերիկացի նկարիչներ
Կատեգորիա:19-րդ դարի ամերիկացի նկարիչներ
Կատեգորիա:Նկարիչների կանայք
Կատեգորիա:Ամերիկացի դիմանկարիչներ
Ցանցի նետումը (նկար)

**«Ցանցի նետումը»** (), ֆրանսիացի նկարչուհի Սյուզաննա Վալադոնի յուղաներկ կտավը՝ ստեղծված 1914 թվականին, չափերը՝ 201 × 301 սմ։ Գտնվում է Նանսիի կերպարվեստի թանգարանի հավաքածուում (Ֆրանսիա)։

## Պատմություն
Սյուզաննա Վալադոնը նկարն ստեղծել է 1914 թվականին, ցուցադրվել է 1914 թվականի մարտի 1-ից մինչև ապրիլի 30-ը Անկախների սալոնում։ Նրա որդի նկարիչ Մորիս Ուտրիլլոն այնտեղ ներկայացրել է երեք բնանկար։ Նրա սիրեցյալ Անդրե Յուտտեն ևս ներկայացրել է մի քանի աշխատանք։ Այդ ցուցահանդեսի ժամանակ արդեն կտավն աննկատ չի մնացել իր չափերի պատճառով և արժանացել է որոշ քննադատությունների։ Շվեյցարացի գրող և նկարիչ Արտյուր Կրավանը (սկանդալային վարքին իր հակումներով հայտնի) նկարը և հենց նկարչուհուն ցասումնալից քննադատության է ենթարկել. «[նա] լավ գիտի տարատեսակ հնարքներ, սակայն պարզեցնելը չի նշանակում ինչ-որ պարզունակ բան անել, ծե՛ր քած»։ Կրավանին մեղադրել են զրպարտանքի համար, ավելի ուշ նա գրել է. «Կապված իմ կարծիքի հետ, մադամ Սյուզաննա Վալադոնը տեղով առաքինություն է»։

Աշխատանքը ձեռք է բերել մադամ Վինյերոնը, որն այն ստացել է անձամբ նկարչուհուց։ Կտավը Փարիզի Ժամանակակից արվեստի պետական թանգարանում ընդգրկվել է 1937 թվականին, իսկ 1998 թվականին պահպանման է հանձնվել Նանսիի կերպարվեստի թանգարանին և գտնվում է դրա հավաքածուում։

## Նկարագրություն
Վալադոնը տարված է եղել իր որդու ընկեր երիտասարդ նկարիչ Անդրե Յուտտեով, որը 25 տարով երիտասարդ էր իրենից և դարձել է նրա սիրեցյալը։ 1914 թվականին, երբ ստեղծվել է այս նկարը, նրան ամուսնացել են։ Հենց Յուտտեն է պատկերված կտավում։ Մերկ տղամարդը երեք տարբեր կեցվածքներով յուրաքանչյուրում կատարում է նույն շարժումը։ Նա կերպավորում է երիտասարդությունը, կտավում ընդգծված է բնորդի ուժը, որի ցուցադրման համար առիթ է հանդիսացել ցանցի նետման տեսարանը։ Ցանցը փաստացի պատրվակ է ծառայել պատկերելու ջանքերից լարված մարմինը։ Առաջին երկու դիրքերում տղամարդը հենված է ձախ ոտքին։ Բնորդի ատլետիկ կազմվածքն առավել է ընդգծում ստեղծագործության էրոտիկ բնույթը։

Կտավը ակադեմիական թեմայի դասական պատկերում է և ունի երկրաչափական կառուցվածք։ Այս շարժման էտյուդը հիշեցնում է Անրի Մատիսի 1910 թվականի «Պար» նկարը (Էրմիտաժ, Սանկտ Պետերբուրգ)։ Վարդագույն լեռը և կապույտ լիճը նկարչուհին ստեղծել է՝ ոգեշնչված Կորսիկա այցով, և հիշեցնում է Պոլ Սեզանի գույները։

Նկարչուհին օգտագործել է աբրիս, հստակ ընդգծել է կերպարին տարածությունից՝ տեխնիկա, որը նախկինում օգտագործել են Դոմինիկ Էնգրը, Էդգար Դեգան, Անրի դը Տուլուզ-Լոտրեկը։ Նկարի գույները տաք են և զգացմունքային։

Սա Վալադոնի վերջին նկարն է, որտեղ կա մերկ տղամարդ։ Հետագայում նա սկսել է ավելի հետաքրքրվել կանանց և երեխաների մերկ բնույթով։ Սյուզաննա Վալադոնն ընկալվում է որպես ազատագրման, ակտիվ կնոջ խորհրդանիշ, որը տղամարդուն պատկերում է որպես ցանկությունների առարկա։ Նա կոտրել է այդ ժամանակների բուրժուական պայմանականությունները՝ ամուսնանալով բավականին երիտասարդ տղամարդու հետ և իր աշխատանքներում պատկերելով մերկ կերպարը։

## Ծանոթագրություններ

## Արտաքին հղումներ
* 

Կատեգորիա:1914 նկարներ
Կատեգորիա:Մերկ տղամարդկանց պատկերով նկարներ
Կատեգորիա:Նանսիի կերպարվեստի թանգարանի նկարներ
Կատեգորիա:Սյուզաննա Վալադոնի նկարներ
Real Friends (երգ, Կամիլա Կաբելո)

**«Real Friends»** (), կուբաամերիկացի երգչուհի Կամիլա Կաբելոյի երգն իր «*[[Camila]]*»  (2018) դեբյուտային ստուդիական ալբոմից. Այն թողարկվել է որպես պրոմո սինգլ՝ «Never Be the Same» երգի հետ միասին 2017 թվականի դեկտեմբերի 7-ին։ Իր տեքստերում Կաբելոն անդրադառնում է իր կյանքին և ազնիվ ընկերությանը։ Երգը ներառում է ռեգգի, լատինական և արևադարձային երաժշտության տարրեր։ Երգի տեքստը պատմում է Կաբելլոյի դժգոհությունից և միայնությունից՝ Լոս Անջելեսում աշխատանքի վրա կենտրոնացած կյանքի պատճառով։ Երաժշտական քննադատները բարձր են գնահատել երգի ակուստիկ հնչողությունը և Կաբելոյի վոկալը։ Սինգլը հայտնվել է մի քանի երկրների թոփ-100-ում, այդ թվում՝ Կանադայում, Նիդեռլանդներում, Պորտուգալիայում, Իսպանիայում, Բելգիայում և Իռլանդիայում։ Չնայած այն չի ընդգրկվել ամերիկյան Billboard Hot 100 հիթ-շքերթում, *Bubbling Under Hot 100* հիթ-շքերթում այն իր նորամուտը կատարել է վեցերորդ հորիզոնականում։

## Քննադատություն
Երգը գրավել է ԶԼՄ-ների ուշադրությունը իր տեքստերի պատճառով, որը, ինչպես ենթադրվել է, նվիրված է Կաբելոյի հարաբերություններին Fifth Harmony խմբի անդամների հետ։ Նա հերքել է այդ ենթադրությունները Access-ին տված հարցազրույցում՝ հայտարարելով, որ երգը կոնկրետ ոչ ոքի չի վերաբերում, այլ պատմում է ալբոմի ձայնագրման ժամանակ Լոս Անջելեսում իր վերապրած մենության մասին։

The Guardian-ից Ալեքս Պետրիդիսը համարել է, որ երգի տեքստն վերաբերում է շրջագայության ընթացքում միայնակ անցկացրած գիշերների։ Rolling Stone-ից Էլիաս Լեյթը «Real Friends» երգն անվանել է Կաբելոյի ամենանուրբ երգը՝ համեմատած իր նախորդ աշխատանքի հետ։ Variety հրատարակությունը այն նկարագրել է որպես նուրբ բալլադ, որը հիշեցնում է կանադացի երգիչ Ջասթին Բիբերի «Love Yourself» (2015) երգը։ Pitchfork-ից Ջեյմիսոն Քոքսը բարձր է գնահատել երգի փափկությունը։ Time-ից Սեմ Լանսկին երգը անվանել է և սրտառուչ երգ, և գեղեցիկ բալլադ։

## Հիթ-շքերթներ

## Հավաստագրեր

## Ծանոթագրություններ

Կատեգորիա:Կամիլա Կաբելոյի երգեր
Լուիս Մորենո Օկամպո

**Լուիս Մորենո Օկամպո** (, ), արգենտինացի իրավաբան, իրավունքի դոկտոր։ Միջազգային քրեական դատարանի դատախազ (2003-2012)։

1987 թվականին ավարտել է Բուենոս Այրեսի համալսարանի իրավագիտության ֆակուլտետը։ 1980 թվականից մինչև 1991 թվականը աշխատել է Արգենտինայի գլխավոր դատախազի գրասենյակում, որպես դատախազ մասնակցել է ռազմական խունտայի դատավարություններին և կոռուպցիայի դեմ պայքարի գործերին։ Նա պաշտպանել է Ֆոլկլենդյան կղզիների համար պատերազմի ընթացքում ծառայողական լիազորությունները գերազանցած ռազմական հրամանատարների դեմ մեղադրանքը։

1992-2003 թվականներից զբաղվել է փաստաբանական գործունեությամբ «Մորենո Օկամպո ընդ Ուորթման Հոֆրե» իրավաբանական ընկերությունում։ Մորենո Օկամպոն նաև Բուենոս Այրեսի համալսարանի քրեական իրավունքի ամբիոնի ասիստենտ է և իր ժամանակներում եղել է Սթենֆորդի համալսարանի և Հարվարդի իրավաբանական դպրոցի այցելու պրոֆեսոր։ Նա ծառայել է որպես խորհրդատու Համաշխարհային բանկի, Միջամերիկյան զարգացման բանկի և Միավորված ազգերի կազմակերպության**։** Եղել է Transparenc International խորհրդատվական խորհրդի անդամ։

2003 թվականին ընտրվել է Միջազգային քրեական դատարանի առաջին դատախազ։ 2012 թվականի հունիսի 5-ին պաշտոնավարման տասնամյա ժամկետը լրանալուց հետո նրա տեղը զբաղեցրել է Գամբիայից իրավաբան Ֆատու Բենսուդան։

## Ծանոթագրություններ

## Արտաքին հղումներ
* Биография Луис Морено Окампо 

Կատեգորիա:Բուենոս Այրեսի համալսարանի շրջանավարտներ
Կատեգորիա:Արգենտինացի իրավաբաններ
Կատեգորիա:Արգենտինայի քաղաքական գործիչներ
Կատեգորիա:Արգենտինացի ակադեմիկոսներ
Mafia (երգ, Թրևիս Սքոթ)

«**Mafia**», ամերիկացի ռեփեր և երգիչ Թրևիս Սքոթի երգը։ Թողարկվել է 2021 թվականի նոյեմբերի 5-ին մեկ այլ սինգլի՝ «Escape Plan»-ի հետ միաժամանակ, որոնք մաս են կազմում «*Escape Plan / Mafia*» կոչվող միաձուլված սինգլի։ Երգը գրել է Թրևիս Սքոթը՝ Boi-1da-ի պրոդյուսերների և Ջահան Սվիթի հետ համատեղ. լրացուցիչ համահեղինակությունը պատկանում է Ջեյ Քոուլին, որը նաև կատարում է երգի վոկալ մասեր։

## Ձայնագրության մասնակիցներ
Ըստ *Tidal*-ի տվյալների.

* Թրևիս Սքոթ - վոկալ, երգի հեղինակ, ձայնագրություն
* Ջեյ Քոուլ - լրացուցիչ վոկալ, երգի հեղինակ
* Boi-1da - խրոդյուսեր, երգի հեղինակ
* Ջահան Սվիթ - պրոդյուսեր, երգի հեղինակ, դաշնամուր
* Մայք Դին - մաստերինգ
* Դերեկ «206Derek» Անդերսոն - ձայնագրություն, հնչյունային ռեժիսորի  օգնական

## Հիթ-շքերթներ

## Ծանոթագրություններ

Կատեգորիա:Թրևսի Սքոթի երգեր
Իվան բեյը

**Իվան բեյը**, պատմվածք, Ակսել Բակունցի՝ 1927 թվականին գրված, գավառական կյանքը ներկայացնող գործերից։

## Բնութագիր
Բակունցյան երգիծապատումի մեջ են մտնում ազգային երգիծապատումի վերջին շառավիղների դեմ ուղղված մի շարք ստեղծագործություններ, որոնք ոչ այնքան ուժեղ զավեշտավեպեր են, այլ ներկայացնում են հին աշխարհի վերադարձի պատկերների նկարագրությունները։ Եվ «Իվան բեյը» համարվում է այդ պատկերների գեղարվեստական անզուգական արժեքներից մեկը։ Պատմվածքում նկարագրված «Գավառական մի քաղաքը»՝ լայն և ուղիղ փողոցներով, կանաչ խոտ մայթերի վրա 1920-ական թվականների Գորիսն է։

## Տպագրման պատմություն
Առաջին անգամ հրապարակվել է «Նորք» հանդեսի 1926թ․ գիրք 1-ում։ 1930 թ․ Բաքվում լույս է տեսել ադրբեջաներեն առանձին գրքույկով։ Այնուհետև տեղ են գտել Երկերի 1955թ․ միհատորյակում և 1964թ․ երկհատորյակի առաջին հատորում՝ որոշ փոփոխություններով։ 1979 թ․ հրատարակության համար հիմք է հանդիսացել 1926թ․ «Նորքում» հրապարակված բնագիրը։

## Սյուժե
Հոգեբանական դրամատիկ լարվածությամբ առանձնանում է «Իվան բեյը» պատմվածքը։ Գավառական խուլ քաղաքում, ուր ավտոմեքենա տարին մեկ անգամ էր գնում, փողոցներն էլ միշտ դատարկ էին, իր գավառական սնապարծությամբ ապրում էր Իվան բեյը։ Նա նախկինում եղել էր պրիստավի գրագիր, և դեռ մի փոքր պաշտոն ուներ՝ հսկում էր փաստաթղթերի պահոցը։ Այս ամենը բավական էր, որ նա ամեն առավոտ ինքնագոհությամբ ծառայողին խեթի․ «-Ակո՛փ, օթախս լավ ես սրբե՞լ, տես հա՞․․․» Իվան բեյն ապրում էր իր պառավ կնոջ հետ։ Երկուսով էին և նրանց կյանքի անցած օրերը։ Ներկան ասես նրանց համար չէր։ Մի կողմից խտանում էր հիշողությունը, մյուս կողմից՝ լռությունը։ Նախկինում գյուղացիներին ծեծելու համար նրան հեռացնում են աշխատանքից։ Կտրվում է աշխարհի հետ նրա վերջին ու միակ կապը։ Նա իրեն զգում էր ինչպես ավելորդ ու անպետք մի իր՝ աստիճանաբար դառնալով ավելի լուռ ու մտասույզ։ Մահանում է կինը, բայց կնոջ մահը նրան այնքան չի տանջում, որքան լքվածությունը, որ նա ավելի էր զգում աշխատանքի գնացողների հանդիպելիս։ Այդ հոգեվիճակը նրան հասցնում է ցնորման։ Մի օր նա հանում է մառանում պահած իր նախկին համազգեստի պղնձյա կոճակները, երկար նայում իր փառքի հիշատակներին և ափի մեջ սեղմած էլ ավանդում հոգին։

## Գաղափարական բովանդակություն
Հոգեբանական այս խոր ու ցնցող պատկերը ոչ միայն հին օրերի մարդու միայնությունն ու ողբերգությունն է, այլև, ընդհանրապես, կյանքում տեղը կորցրած մարդու ծանր ողբերգությունը։

## Ծանոթագրություններ

Կատեգորիա:Վիքիպեդիա:ԵՊՀ ԻՄ հոդվածներ 2023
Հարուստները զվարճանում են

**Հարուստները զվարճանում են**, վիպակ, Մուրացանի՝ 1884 թվանանին գրված ստեղծագործություն։

## Տպագրման պատմություն
«Հարուստները զվարճանում են» վիպակը ներկայցնում է մեծահարուստների ցուցադրանքին ու նկրտումներին զոհ գնացող միամիտ ու պարզ մարդկանց ճակատագրերը։ Վիպակը տպագրվել է «Նոր դար»-ում 1884 թվականին։

## Սյուժե
«Հարուստները զվարճանում են» պատմվածքի գլխավոր հերոսը՝ Հեղինեն, աղքատ արհեստավորի դուստր է. նա գավառից քաղաք է գալիս և աշխատանքի անցնում կարի մի արհեստանոցում։ Այդ գեղեցիկ աղջկան սիրո խոստումներով հրապուրում է հարուստ ու բարետես Սամվել Փուլշատյանը/Փողշատյան/: Նա կենակցում է աղջկա հետ, իսկ հետո հեռանում՝ նրան թողնելով բախտի քմահաճույքին՝ դրժելով իր հավաստիացումները նրա հետ ամուսնանալու մասին։ Պատմվածքում հեղինակն ընդգծում է, որ նման սրիկայության դեմ անզոր են ոչ միայն խաբված աղջկա աղաչանքն ու արցունքը, այլև հասարակական օրենքն ու արդարադատությունը։ Իրեն պատուհասված չարիքից հուսահատված Հեղինեն անպատիվ ապրելուց գերադասում է ինքնասպանություն գործել՝ նետվելով քաղաքի միջով անցնող Քուռ գետի ջրերի մեջ։

## Գաղափարական բովանդակություն
Հարուստները զվարճանալ են ուզում․ իրենք են իրավունքի և օրենքի տերերը, իրենք էլ բարոյականություն են տնօրինում ըստ իրենց կամքի։ Նրանք նաև բարոյագիտություն են ստեղծում, սրբագործում «պատվի» արժեքը, որպեսզի մեղադրեն բարոյազրկվածին՝ ծածկելով իրենց «պատիվը» անհատական իրավունքի պատրվակով։ Ազգային բարոյականությանն սպառնացող միակ չարիքը չէր այս․ այն, ինչ չի հանգչում ավանդական կենցաղի, չափավոր կեցության  և զուսպ առաքինության վրա, ինքնին ենթադրում էր քամահրանք դեպի ազգային հոգեբանությունը։ Քաղաքային կյանքի անմարդկային խառնաշփոթի մեջ հնարավոր չի լինում տարբերել զոհը զրպարտողից, առաքինությունը անբարոյականությունից։ Մուրացանը չէր ընդունում հեղափոխական վերաշրջումը, նա ազգային գոյակցության հիմքը համարում էր եկեղեցին, ընտանիքը, ազգային ավանդույթներն ու սովորությունները։ Ազգային միասնության ավանդական կյանքի գաղափարներն որոշակի ուղղորդում են տվել նրա ստեղծագործությանը՝ դրան հաղորդելով բացահայտ միտումնավորություն։ Գեղարվեստական պատկերացումներ են այստեղ ստացել ստորին խավը, ապա՝ վերնախավը։ «Հարուստները զվարճանում են» վիպակում ռոմանտիկական հեգնանքի դատափետումների է ենթարկվում հայ ապազգայնացնող վերնախավին, ամենասուր տագնապներով վերապրում բարքերի այլափոխությունն ու բարոյական արժեքների կորուստը։

## Ծանոթագրություններ

Կատեգորիա:1884 ստեղծագործություններ
Կատեգորիա:Մուրացանի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Ֆրիդա Բրաուն

**Ֆրիդա Ետտա Բրաուն** (, ծննդյան անունը՝ Լյուիս, , ), ավստրալացի քաղաքական ակտիվիստ, եղել է Ավստրալիայի կոմունիստական կուսակցության անդամ։ Բրաունը միակ ավստրալուհին է, ով ստացել է խաղաղության Լենինյան մրցանակ, որը նրան շնորհվել է 1977-1978 թվականներին։ Նրա դուստրը՝ Լի Ռիանոն, եղել է Կանաչների կուսակցության անդամ Ավստրալիայի Սենատում և Նոր Հարավային Ուելսի օրենսդրական խորհրդում։

## Կենսագրություն
Ֆրիդա Բրաունը ծնվել է Սիդնեյում։ 1936 թվականին ընդունվել է Ավստրալիայի կոմունիստական կուսակցության շարքերը։ Նախքան *Radio Times*-ի լրագրող դառնալը, աշխատել է ցուցանակների արտադրության ընտանեկան բիզնեսում, այնուհետև՝ կոմունիստների հետ կապված տարբեր արհմիութենական թերթերում։ 1943 թվականին ամուսնացել է Ավստրալիայի կոմունիստական շարժման առաջնորդ Բիլ Բրաունի հետ։

Երկրորդ համաշխարհային պատերազմից հետո Ֆրիդա Բրաունը ընդունվել է տնային տնտեսուհիների նոր ասոցիացիա, որը հետագայում դարձել է Ավստրալիայի կանանց միություն՝ Կոմունիստական ճակատ, ի վերջո դառնալով նրա նախագահը։ Նա առանցքային դեր է խաղացել 1975 թվականին ՄԱԿ-ի՝ Կանանց միջազգային տարվա տոնակատարության կազմակերպման գործում։ Բրաունն աշխատել է Կանանց միջազգային դեմոկրատական ֆեդերացիայում և 1975 թվականին Արևելյան Բեռլինում ընտրվել է կոնգրեսի նախագահ։ Այդ պաշտոնը զբաղեցրել է մինչև 1989 թվականը, երբ Արևելյան Եվրոպայում սոցիալիստական վարչակարգի անկման պայմաններում ազատվել է զբաղեցրած պաշտոնից։

1968-1972 թվականներին Բրաունը եղել է Ավստրալիայի կոմունիստական կուսակցության կենտրոնական կոմիտեի անդամ։

1971 թվականին նրա ամուսինը՝ Բիլը, հեռացվել է Կոմունիստական կուսակցությունից և դատապարտվել, մի խմբակցության անդամ լինելու համար, որը հավատարիմ է մնացել ԽՍՀՄ-ին 1968 թվականին Չեխոսլովակիա ներխուժումից հետո։ Դրանից հետո Բիլն ու Ֆրիդան միացել են Սոցիալիստական կուսակցությանը՝ կողմնորոշվելով դեպի Խորհրդային Միություն։

Ֆրիդա Բրաունը եղել է «ավստրալիական կենսագրություն» հաղորդաշարի հերոսուհին, որը հեռարձակվել է 1996 թվականի նոյեմբերի 15-ին։ 2004 թվականի մարտի 8-ին՝ Կանանց միջազգային օրը, 85-ամյա Բրաունը մեծարանքի է արժանացել Հարավաֆրիկյան Հանրապետության կառավարության կողմից ապարտհեյդի դեմ կատարած աշխատանքի համար Յոհաննեսբուրգում տեղի ունեցած արարողության ժամանակ՝ նվիրված դրա ավարտի 10-ամյակին։ 1970-1980-ական թվականներին, երբ նա աշխատել է Կանանց միջազգային դեմոկրատական ֆեդերացիայում, սերտորեն համագործակցել է Աֆրիկյան ազգային կոնգրեսի կանանց կուսակցության հետ։

Ֆրիդա Բրաունը մահացել է 2009 թվականի մայիսի 26-ին, 90 տարեկան հասակում։

## Ծանոթագրություններ

Կատեգորիա:Ավստրալիայի կոմունիստներ
Կատեգորիա:Ավստրալիացի ֆեմինիստներ
Կատեգորիա:Քաղաքական գործիչների ամուսիններ
Կատեգորիա:Սոցիալիստ ֆեմինիստներ
N.Flying

**N.Flying** (), հարավկորեական 5 հոգուց բաղկացած տղաների խումբ FNC Entertainment-ի ներքո։ Անդամներն են՝ Լի Սըն Հյոփ, Չա Հուն, Կիմ Ջեհյոն, Յու Հվեսըն, Սո Դոնգ Սոնգ։ N.Flying-ը New և Flying բառերի բաղադրյալ բառն է, որը նշանակում է *«նոր թռիչք»*։ Ի տարբերություն գոյություն ունեցող երաժշտական խմբերի, այն նաև կոչվում է *«հիբրիդային խումբ»* կամ *«նոր թրենդային խումբ»* հիփ-հոփի և ռոքի ներդաշնակության պատճառով։ Խումբը դեբյուտ է արել 2015 թվականի մայիսի 20-ին *«기가 막혀»* (Amazing) երգով։ 2017 թվականի օգոստոսի 2-ին Յու Հվեսընը միացավ խմբին։ Խումբը վերակազմավորվեց հինգ հոգուց բաղկացած խմբի։ 2018 թվականի դեկտեմբերի 26-ին Կվոն Գվանգ Ջինը լքեց խումբը իր երկրպագուների հետ կապված վատ հարաբերությունների ու հակասությունների պատճառով։ Խումբը շարունակեց իր գործունեությունը չորս հոգով։ Այնուհետև, 2020 թվականի հունվարի 1-ին, Սո Դոնգ Սոնգը՝ Honeyst խմբի նախկին անդամը, միացավ խմբին։ Խումբը նորից վերակազմավորեց՝ դառնալով հինգ անդամ։ 2020 թվականի հունիսի 10-ին խումբը վերադարձավ «아 진짜요» (Օ, իսկապես) երգով։

Ներկայումս անդամ Չա Հունը զինվորական ծառայություն է անցնում, իսկ խումբը գործում է չորս հոգով։

## Անդամներ

### Նախկին անդամ

## Ալբոմներ
### Ստուդիական ալբոմ

### Վերաթողարկված ալբոմ

### Մինի ալբոմ

### Սինգլ ալբոմ

### Սաունդթրեքեր

### Ճապոնական ալբոմ

### Հիմնական ալբոմ

## Մրցանակների ցանկ
### Մրցանակներ

### Երաժշտական ծրագրում առաջին հորիզոնական

## Ծանոթագրություններ

## Արտաքին հղումներ
* N.Flying YouTube
* N.Flying Instagram

Կատեգորիա:2013 հիմնադրված երաժշտական խմբեր
Կատեգորիա:2015 հիմնադրված երաժշտական խմբեր
Կատեգորիա:Կորեական երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Ռոք խմբեր
Կատեգորիա:Վիքիպեդիա:ԲՊՀ հոդվածներ 2023
Կատեգորիա:Քեյ փոփ երաժշտական խմբեր
Կրեսկոգրաֆ

մինի|Կրեսկոգրաֆ – բույսերի աճը չափման գործիք
**Կրեսկոգրաֆ**, բույսերի աճը չափելու սարք։ Այն հայտնագործվել է 20-րդ դարի սկզբին պրն. Ջագադիշ Չանդրա Բոուզեի կողմից։

Bose crescograph-ը օգտագործում է մի քանի ժամացույցի շարժանիվներ և  ապակի՝ բույսի ծայրի (կամ նրա արմատների) շարժումը գրանցելու համար։ Այն կարողացել է ձայնագրել մինչև 10000 անգամ խոշորացումներ երկու տարբեր լծակների միջոցով։ Մի լծակը արձանագրում  է 100 անգամ մեծացում, մինչդեռ մյուս լծակը տվյալ պատկերը գրանցում է մյուս 100 մեծացումները։

Այն կարող է գրանցել բույսերի աճը՝ մեծացնելով փոքր շարժումը մինչև 10,000,000 անգամ։ Այս մեքենան շատ զգայուն է; Բոուզը  Կրեսկոգրաֆի սեղանի ոտքերը,  ծածկել է հնդկական ռետինե սպունգներով։ Սա կանխում էր ցանկացած թրթռում, որը կարող էր ազդել արդյունքների վրա։

## Գրականություն
* Chunder Bose, Jagadis; Das, Guruprasanna (1919-02-17). "Researches on growth and movement in plants by means of the high magnification crescograph". Proceedings of the Royal Society of London. Series B, Containing Papers of a Biological Character. 90 (631): 364–400. Bibcode:1919RSPSB..90..364C. doi:10.1098/rspb.1919.0001. ISSN 0950-1193.
* "Jagadis Bose Research on Measurement of Plant Growth (reproductions of Bose Research Institute books from the Hanscom AFB Geophysical Research Library)". Retrieved April 27, 2007.
* Bose, Jagadis Chandra (July 15, 1920). "Researches on Growth of Plants". Nature. 105 (2646): 615–617. doi:10.1038/105615a0. S2CID 4223139.

## Ծանոթագրություններ

Կատեգորիա:Բուսաբանություն
Կատեգորիա:Հնդկական հայտնագործություններ
Կատեգորիա:Չափիչ սարքեր
Վենեսուելայի դաշնային տիրույթներ

**Դաշնային տիրույթներ** (), *Վենեսուելայի դաշնային տիրույթներ*, երբեմն սխալմամբ՝ *Դաշնային տիրույթ* (*Վենեսուելայի դաշնային սեփականություն*), *Նահանգ դաշնային սեփականություն* (), Վենեսուելայի առանձին վարչատարածքային միավոր, որը միավորում է իրեն պատկանող կղզիների մեծ մասը (12 կղզիների խմբեր, ընդհանուր թվով 311 կղզիներ և կղզյակներ) Կարիբյան ծովում և Վենեսուելայի ծոցում։ Տարածաշրջանի զարգացման նպատակով նախատեսվում է Դաշնային ունեցվածքին Վենեսուելայի դաշնային տարածքի կարգավիճակ տալ։ 2011 թվականի օգոստոսի 3-ին՝ Ազգային դրոշի օրը, Վենեսուելայի նախագահ Ուգո Չավեսը հայտարարեց այն մասին, որ Վենեսուելայի դաշնային տիրույթներն այժմ կոչվելու են Իսպանիայի գաղութային լծից Վենեսուելայի անկախության համար ականավոր մարտիկ Ֆրանսիսկո Միրանդայի պատվին, Սակայն նախագահը չի հստակեցրել՝ կպահպանի արդյոք Միրանդան իր ներկայիս կարգավիճակը, թե կդառնա դաշնային տարածք կամ երկրի նոր նահանգ։ Հաշվի առնելով այն հանգամանքը, որ Վենեսուելան արդեն ունի Միրանդա նահանգ, ինչպես նաև կղզիների չափազանց ցածր բնակչություն, վերջին տարբերակը քիչ հավանական է։ Չավեսի որոշումից բացի դաշնային կալվածքների վերանվանման մասին ոչ մի պաշտոնական փաստաթուղթ չի ստորագրվել։

Տարածքը 342 կմ² է, բնակչությունը՝ 2 155 մարդ (2011)։ Դաշնային տիրույթը կառավարվում է Կարակասից, թեև երբեմն որպես վարչական կենտրոն նշվում է Լոս Ռոկես արշիպելագը։

Տարածքով Վենեսուելայի ամենափոքր նահանգն է։

## Կղզիների աշխարհագրական պարամետրերը
Դաշնային տիրույթը բաժանված է 12 արշիպելագների։

Լրացուցիչ՝ ևս 512 մարդ ապրում է Չիմանաս կղզու Մոչիմա ազգային պարկում։

## Ծանոթագրություններ

## Արտաքին հղումներ
* Навигационные карты побережья Венесуэлы
* Карта Федеральных владений

Կատեգորիա:Վենեսուելայի կղզիներ
Կատեգորիա:Վենեսուելայի վարչական բաժանում
Գրիգորի Չապկիս

**Գրիգորի Չապկիս** (, ), ուկրաինացի արտիստ և պարուսույց, միջազգային երեք մրցույթների հաղթող, Ուկրաինայի ժողովրդական արտիստ (2010)։

## Կենսագրություն
Ծնվել է 1930 թվականի փետրվարի 24-ին Քիշնևում, հրեական ընտանիքում։ Հայրը դերձակ էր, մայրը՝ տնային տնտեսուհի։ Ընտանիքում խոսակցական լեզուն իդիշն էր։ Հետագայում ընտանիքը տեղափոխվել է Բենդերի, որտեղ Գրիգորին 1940 թվականին ընդունվել է պիոներպալատի պարի խմբակը։ Հայրենական մեծ պատերազմի տարիներին տարհանվել են Ղազախստան։ Գրիգորիի ավագ եղբայրը՝ Իոսիֆը (1920—1944) զոհվել է ռազմաճակատում։

Պատերազմից հետո Չապկիսները բնակություն են հաստատել Կիևում, որտեղ Գրիգորին ընդունվել է երկաթուղային ուսումնարան և «Աշխատանքային ռեզերվներ» ընկերության երգի-պարի անսամբլ։ 16 տարեկանում սկսել է իր պրոֆեսոնալ կարիերան որպես պարող․ 1946 թվականի փետրվարից անդամագրվել է Ուկրաինայի պարի պետական անսամբլին, որի կազմում հանդես է եկել 26 տարի շարունակ՝ մասնակցելով գրեթե բոլոր պարային բեմադրություններին, արտասահմանյան 70 հյուրախաղերին։

Արտիստական գործունեության հետ մեկտեղ Գրիգորի Չապկիսն զբաղվել է մանկավարժական աշխատանքով։ Կիևի Բորիս Գրինչենկոյի անվան համալսարանի արվեստի ինստիտուտի խորեոգրաֆիայի ամբիոնի պրոֆեսոր էր, Կիևի մշակույթի համալսարանի խորեոգրաֆիկ արվեստների պրոֆեսոր։ 2007 թվականից ղեկավարել է իր անունը կրող պարի դպրոցը։

Վախճանվել է 2021 թվականի հունիսի 13-ին Կիևում, թաղվել Բայկովյան գերեզմանատանը։

## Պարգևներ
* «Աշխատանքային գերազանցության համար» մեդալ (30.06.1951)
* «Աշխատանքային արիության համար» մեդալ (24.11.1960)
* Ուկրաինական ԽՍՀ վաստակավոր արտիստի կոչում (1964)
* Ուկրաինական ԽՍՀ ժողովրդական արտիստի կոչում (08.02.2010)
* Յարոսլավ Իմաստունի V աստիճանի շքանշան (24.02.2020)

## Գրքեր
* Танец и Любовь: секрет долголетия. Киев: Ателье 16, 2007.
* Мои женщины: невыдуманные истории. Киев: редакция газеты «Вісті», 2010.

## Ֆիլմագրություն
* 1992 — Дорога никуда — *ոստիկանապետ*
* 2008 — Осенний вальс — *բալետմայստեր*
* 2008 — Ломбард — *քրեական հեղինակություն*

## Հեռուստատեսություն
* 2006—2007 — Պարեր աստղերի հետ (1—3 եթերաշրջաններ) — մրցավար
* 2018 — Ծիծաղի լիգա — «Луганская сборная» թիմի հրավիրած աստղ
* 2019 — Պարեր աստղերի հետ (7—8 եթերաշրջաններ) — մրցավար

## Ընտանիքը
Ամուսնացել է չորս անգամ։
* Դուստրը (առաջին ամուսնությունից)՝ Լիլիա Չապկիսը (ծնվ. 1958), պարուսույց էր Իտալիայում (Արեցցոյում)։ Ամուսնացել էր օպերետի արտիստ, տենոր Եվգենի Սաֆրոնչիկի հետ (ծնվ. 1949).
** Թոռնուհին՝ Աննա Սաֆրոնչիկը (ծնվ. 1981), դերասանուհի է։
* Որդին (երկրորդ ամուսնությունից)՝ Գրիգորի Գրիգորևիչ Չապկիսը (, ծնվ. 1979), հիփ-հոփի պարուսույց է Սան Ֆրանցիսկոյում։
* Երրորդ կինը՝ Ալլա Բորիսի Չապկիսը (ծնվ. 1952), ազգային ավիացիոն համալսարանի ուսումնա-մեթոդական բաժնի պետն էր։
* Չապկիսի չորրորդ կինը նրա թոռնուհու՝ Աննա Սաֆրոնչիկի հասակակիցն էր և ամուսնուց փոքր էր 51 տարով։

## Ծանոթագրություններ

## Արտաքին հղումներ
* 

Կատեգորիա:Ուկրաինացի խորեոգրաֆներ
Կատեգորիա:Ուկրաինացի արվեստագետներ
Կատեգորիա:Երկարակյացներ